94/435/EY: Komission päätös, tehty 10 päivänä kesäkuuta 1994, eläinten terveyttä koskevista vaatimuksista ja eläinlääkärintodistuksista sianharjasten tuonnissa kolmansista maista



Virallinen lehti nro L 180 , 14/07/1994 s. 0040 - 0045

Suomenk. erityispainos Alue 3 Nide 59 s. 0057

Ruotsink. erityispainos Alue 3 Nide 59 s. 0057



KOMISSION PÄÄTÖS, tehty 10 päivänä kesäkuuta 1994, eläinten terveyttä koskevista vaatimuksista ja eläinlääkärintodistuksista sianharjasten tuonnissa kolmansista maista (94/435/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(1), ja erityisesti sen 10 artiklan 2 kohdan a ja c alakohdan ja 13 artiklan, sekä katsoo, että mainitun direktiivin liitteessä I olevassa 15 luvussa määritellään sianharjasten tuonnin edellytykset; eri sääntöjä sovelletaan kolmansista maista tuleviin sianharjaksiin, joiden katsotaan aiheuttavan afrikkalaisen sikaruton vaaraa, ja harjaksiin, joiden ei katsota aiheuttavan tämän taudin vaaraa, komission päätöksessä 94/278/EY(2) laaditaan luettelo kolmansista maista, joista jäsenvaltiot sallivat sianharjasten tuonnin, olisi määriteltävä eläinten terveyttä koskevat vaatimukset ja eläinlääkärintodistukset tämän tuotteen tuonnissa, uuden todistusjärjestelmän laatiminen vaatii määräajan sen toimeenpanolle, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on sallittava sianharjasten tuonti kolmansista maista tai, kun on kyse yhteisön lainsäädännön mukaisesta aluejaosta, niiden alueilta, joissa ei ole rekisteröity yhtään afrikkalaista sikaruttotapausta viimeisen 12 kuukauden aikana, jos erän mukana on liitteen A mallin mukaisesti laadittu eläintautitodistus. 2 artikla Jäsenvaltioiden on sallittava sianharjasten tuonti kolmansista maista tai, kun on kyse yhteisön lainsäädännön mukaisesta aluejaosta, niiden alueilta, joissa on rekisteröity yksi tai useampi afrikkalainen sikaruttotapaus viimeisen 12 kuukauden aikana, jos erän mukana on liitteen B mallin mukaisesti laadittu eläintautitodistus. 3 artikla Edellä 1 ja 2 artiklassa mainitut eläintautitodistukset on painettava yhdelle sivulle ja laadittava vähintään yhdellä sen jäsenvaltion virallisista kielistä, jossa tarkastukset tehdään. 4 artikla Kun sianharjakset on tuotu, ne on vietävä suoraan määräpaikkana olevaan käsittelylaitokseen tai eläintautitodistuksessa mainittuun välivarastoon, jossa ne varastoidaan erillään muista eläinalkuperää olevista tuotteista. 5 artikla Tätä päätöstä sovelletaan 1 päivästä heinäkuuta 1994. 6 artikla Tämä päätös on osoitettu kaikille jäsenvaltioille. Tehty Brysselissä 10 päivänä kesäkuuta 1994. Komission puolesta René STEICHEN Komission jäsen (1) EYVL N:o L 62, 15.3.1993, s. 49 (2) EYVL N:o L 120, 11.5.1994, s. 44 LIITE A ELÄINTAUTITODISTUS kolmansista maista tai niiden alueilta, jotka ovat puhtaita afrikkalaisesta sikarutosta, lähtöisin olevat Euroopan yhteisöön lähetettävät sianharjakset > KAAVION ALKU> Huomautus tuojalle: Tämä todistus on laadittu yksinomaan eläinlääkinnällisiin tarkoituksiin ja sen on oltava erän mukana rajatarkastusasemalle saapumiseen asti. Määrämaa: Tämän eläintautitodistuksen viitenumero: Lähettäjämaa: Vastuullinen ministeriö: Todistuksen antava toimielin: I Sianharjasten tunnistus Pakkauslaji: Pakkausten lukumäärä: Nettopaino: II Sianharjasten alkuperä Rekisteröidyn laitoksen osoite ja eläinlääkinnällinen tarkastusnumero: III Sianharjasten määräpaikka Sianharjakset lähetetään: (lastauspaikka) (määrämaa ja -paikka) seuraavilla kuljetusvälineillä: Leiman numero(1): Lähettäjän nimi ja osoite: Vastaanottajan nimi ja osoite: IV Vakuutus Allekirjoittanut virkaeläinlääkäri vakuuttaa, että: 1) edellä mainitut harjakset ovat lähtöisin alkuperämaan sioista, jotka on teurastettu saman maan teurastamossa; 2) sioilla, joista harjakset ovat lähtöisin, ei esiintynyt teurastushetkellä suoritetun tarkastuksen aikana mitään ihmisiin tai muihin eläimiin tarttuvien tautien kliinisiä merkkejä, ja niitä ei ole teurastettu tarttuvien tautien hävittämiseksi; 3) alkuperämaa tai alkuperäalue, kun on kyse yhteisön lainsäädännön mukaisesta aluejaosta, on ollut vähintään viimeisen 12 kuukauden ajan puhdas afrikkalaisesta sikarutosta; 4) sianharjakset on pakattu huolellisesti kuivana pakkauksiin. Tehty, (paikka) (päiväys) (virkaeläinlääkärin allekirjoitus) (1) (nimi suuraakkosin, ammattinimike ja virka-asema) (1) Ei pakollinen. (1) Allekirjoituksen ja leiman on oltava erivärisiä kuin painovärin.>KAAVION LOOPU> LIITE B ELÄINTAUTITODISTUS kolmansista maista tai niiden alueilta, jotka eivät ole puhtaita afrikkalaisesta sikarutosta, lähtöisin olevat Euroopan yhteisöön lähetettävät sianharjakset > KAAVION ALKU> Huomautus tuojalle: Tämä todistus on laadittu yksinomaan eläinlääkinnällisiin tarkoituksiin ja sen on oltava erän mukana rajatarkastusasemalle saapumiseen asti. Määrämaa: Tämän eläintautitodistuksen viitenumero: Lähettäjämaa: Vastuullinen ministeriö: Todistuksen antava toimielin: I Sianharjasten tunnistus Pakkauslaji: Pakkausten lukumäärä: Nettopaino: II Sianharjasten alkuperä Rekisteröidyn laitoksen osoite ja eläinlääkinnällinen tarkastusnumero: III Sianharjasten määräpaikka Sianharjakset lähetetään: (lastauspaikka) (määrämaa ja -paikka) seuraavilla kuljetusvälineillä: Leiman numero(1): Lähettäjän nimi ja osoite: Vastaanottajan nimi ja osoite: IV Vakuutus Allekirjoittanut virkaeläinlääkäri vakuuttaa, että: 1) edellä mainitut harjakset ovat lähtöisin alkuperämaan sioista, jotka on teurastettu saman maan teurastamossa; 2) sioilla, joista harjakset ovat lähtöisin, ei esiintynyt teurastushetkellä suoritetun tarkastuksen aikana mitään ihmisiin tai muihin eläimiin tarttuvien tautien kliinisiä merkkejä, ja niitä ei ole teurastettu tarttuvien tautien hävittämiseksi; 3) edellä mainitut sianharjakset on: - keitetty(1), - värjätty(1), - valkaistu(1); 4) sianharjakset on pakattu huolellisesti kuivana pakkauksiin. Tehty, (paikka) (päiväys) (virkaeläinlääkärin allekirjoitus)(2) (nimi suuraakkosin, ammattinimike ja virka-asema) (1) Ei pakollinen. (1) Tarpeeton viivataan yli. (2) Allekirjoituksen ja leiman on oltava erivärisiä kuin painovärin.>KAAVION LOOPU>